gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4467, del 26-03-2003 (2003/3324)

Expedient núm. SE-19-2002. Servici de contractació de les pòlisses d'assegurances que cobreixen els riscos de responsabilitat civil.
------------------------------------------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/3324


Data del document
:   03-03-2003

Organisme emissor
:   Consorci Hospital General Universitari de València

Tipus de document
:   Anunci

Anàlisi jurídica

 Descriptors 

:   * assegurança
    * adjudicació de contracte administratiu
    * contracte de serveis
    * licitació

Expedient núm. SE-19-2002. Servici de contractació de les pòlisses d'assegurances que cobreixen els riscos de responsabilitat civil. [2003/X3324]
  
1. Entitat adjudicadora
  
a) Organisme: Consorci Hospital General Universitari de València
  
b) Dependència que tramita l'expedient: Direcció de Gestió'Unitat de Contractació Admva.
  
c) Número d'expedient: SE-19-2002
  
2. Objecte del contracte
  
a) Tipus de contracte: servicis
  
b) Descripció de l'objecte: servici de contractació de les pòlisses d'assegurances que cobreixen els riscos de responsabilitat civil N.A.O.J.V.
  
c) Lot:
  
d) Butlletí o diari oficial i data de publicació de l'anunci de licitació: DOGV de 2.7.2002.
  
3. Tramitació, procediment i forma d'adjudicació
  
a) Tramitació: concurs públic.
  
b) Procediment: obert.
  
c) Forma: concurs
  
4. Pressupost base de licitació o cànon d'explotació
  
Import total: 240.000,00 euros
  
5. Adjudicació
  
a) Data: 5.8.2002
  
b) Contractista: St. Paul Insurance España, Seguros y Reaseguros, SA.
  
c) Nacionalitat: nord-americana
  
d) Import d'adjudicació: 223.000,00 euros.
Diari Oficial de la Generalitat Valenciana


Sumari del DOGV 4490, del 30-04-2003 (2003/4470)

RESOLUCIÓ de 7 de març de 2003, de la Universitat Politècnica de València, per la qual es nomena Alberto San Bautista Primo, professor titular d'universitat de l'àrea de coneixement Producció Vegetal, adscrita al Departament de Producció Vegetal.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/4470


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 de març de 2003, de la Universitat Politècnica de València, per la qual es nomena Alberto San Bautista Primo, professor titular d'universitat de l'àrea de coneixement Producció Vegetal, adscrita al Departament de Producció Vegetal. [2003/S4470]
  
De conformitat amb la proposta elevada per la Comissió nomenada per a jutjar el concurs convocat per Resolució de 10 de novembre de 2001 d'esta Universitat, plaça número 473/2001, codi 3235, Boletín Oficial del Estado de 28 de novembre de 2001, i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar el senyor Alberto San Bautista Primo, amb número de document nacional d'identitat 47464199-U, professor titular d'universitat de la Universitat Politècnica de València, de l'àrea de coneixement Producció Vegetal, adscrita al Departament de Producció Vegetal.
  
València, 7 de març de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4496, del 09-05-2003 (2003/5101)

ORDE de 16 d'abril de 2003, del conseller de Justícia i Administracions Públiques, per la qual es disposa la publicació de la dissolució de la Mancomunitat Comarcal del Valle de Ayora-Cofrentes.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5101


Data del document
:   16-04-2003

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * La Vall de Cofrents-Aiora
    * associació de municipis
    * administració local

ORDE de 16 d'abril de 2003, del conseller de Justícia i Administracions Públiques, per la qual es disposa la publicació de la dissolució de la Mancomunitat Comarcal del Valle de Ayora-Cofrentes. [2003/X5101]
  
La Mancomunitat Comarcal del Valle de Ayora-Cofrentes, ha tramitat la seua dissolució.
  
Remés l'expedient a esta Conselleria, s'ha observat que complix en tots els seus termes la legislació vigent respecte d'això, sense haver-hi advertit cap infracció de l'ordenament jurídic, ni menyscabament de les competències d'esta Comunitat Autònoma, ni interferència en el seu exercici.
  
Per tot això, i d'acord amb el que disposa el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques,
  
ORDENE
  
Article únic
  
Publicar la dissolució de la Mancomunitat Comarcal del Valle de Ayora-Cofrentes, en data 31 de desembre de 2002, en haver acreditat en l'expedient la legalitat de les actuacions.
  
València, 16 d'abril de 2003
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 4440, del 14-02-2003 (2003/1362)

Notificació a Construcciones Alaquàs, SL. Expedient número VIVI/040501/249.
---------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1362


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Construcciones Alaquàs, SL. Expedient número VIVI/040501/249. [2003/S1362]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de plec de càrrecs a Construcciones Alaquàs, SL, amb expedient VIVI/040501/249.
  
Per orde de l'instructor, se li notifica el plec de càrrecs que avall li imputen a l'expedientat, i se li concedix un termini de 15 dies a partir del següent al de la seua notificació per a respondre'l i, si escau, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 18 de desembre de 2002.- La secretària d'actuacions: MªLuisa Martí Llabata.
  
Plec de càrrecs
  
Que es formula a Promociones Walden Uno, SL, i Construcciones Alaquàs, SL, d'acord amb l'article 16 del Reglament de Procediment Sancionador de 4 d'agost de 1993, amb l'advertiment que, si no el respon en el termini de 15 dies a partir del següent al de la seua notificació, es donarà per complit el tràmit i el procediment seguirà el seu curs.
  
Càrrec: com a promotor i constructor, respectivament, de l'habitatge situat a Alaquàs, carrer del Palleter, 10-9ª i acollit a l'expedient de construcció 46-IG-0004/1994-005 ha infringit vosté la Llei 1/1997, de la Generalitat Valenciana de Règim Sancionador en Matèria d'Habitatge, i ha comés una falta molt greu tipificada així en l'article 6.10 d'esta, i li pot correspondre una sanció de 3.005,07 a 30.050, 61 euros, ja que ha construït les següents deficiències:
  
Dos clivelles en l'ampit de la terrassa, una en el cantó i una altra en el centre amb un xicotet escrostonament. Falta acabament adequat de pintura de les reparacions efectuades en la part superior de l'ull de l'escala de la terrassa (interior) i del diferent color de pintura (rogenca) aplicada en l'ampit i altres punts de la terrassa.
  
Les esmentades deficiències hauran de ser corregides d'acord amb el que es menciona en el nostre requeriment amistós de 22 de maig de 2001, tret de proposta alternativa motivada i prèviament acceptada per la Inspecció Tècnica d'este Servici Territorial en el termini de 10 dies naturals.
Diari Oficial de la Generalitat Valenciana


Sumari del DOGV 4503, del 20-05-2003 (2003/5444)

Rotlle d'apel·lació número 1.033/2002. Cèdula de notificació.
-------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/5444


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.033/2002. Cèdula de notificació. [2003/Q5444]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució del dia de hui, dictada en el rotlle d'apel·lació número 1.033/2002, que prové del juí de menor quantia número 364/1997, del Jutjat de Primera Instància de València número 3, s'ha acordat notificar a l'apel·lat, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Rotlle número 1.033/2002
  
Sentència número 253/2003
  
València, 14 d'abril de 2003
  
- Magistrats
  
· José Martínez Fernández
  
· Gonzalo Caruana Font de Mora
  
· M.ª Antonia Gaitón Redondo
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist el present rotlle d'apel·lació número 1.033/2002, que prové de les actuacions de menor quantia número 364/1997, promogudes davant el Jutjat de Primera Instància de València número 3, entre les parts; d'una, com a demandada apel·lant, Andrés Luis San Martín Barrios, representat pel procurador dels tribunals Carlos Eduardo Solsona Espriu, i, d'una altra, com a apel·lats incompareguts en esta alçada, el Consorcio de Compensación de Seguros i Manuela Josefa Marqués Hilario, sobre reclamació de quantitat, en virtut del recurs d'apel·lació interposat per Andrés Luis San Martín Barrios.
  
Decisió
  
Es desestima el recurs, sense fer condemna en costes en esta alçada.
  
Notifiqueu esta resolució a les parts que han comparegut, i quan pertoque, amb un certificat literal d'esta resolució i l'ofici oportú, retorneu les actuacions originals al jutjat de procedència.
  
Esta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lat, Manuela Josefa Marqués Hilario, i es publique en el Diari Oficial de la Generalitat Valenciana, lliure i expedisc el present edicte.
Diari Oficial de la Generalitat Valenciana


Sumari del DOGV 4539, del 08-07-2003 (2003/8055)

RESOLUCIÓ de 2 de juliol de 2003, del conseller de Territori i Habitatge, per la qual nomena Víctor Mut Badenes personal eventual de la Conselleria de Territori i Habitatge.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4539

Data del DOGV
:   08-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8055


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 2 de juliol de 2003, del conseller de Territori i Habitatge, per la qual nomena Víctor Mut Badenes personal eventual de la Conselleria de Territori i Habitatge. [2003/M8055]
  
De conformitat amb el que disposen l'article 6 i concordants del Decret Legislatiu de 24 d'octubre de 1995, del Govern Valencià, pel qual es va aprovar el Text Refós de la Llei de la Funció Pública Valenciana, el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, com també l'Acord del Consell de la Generalitat de 27 de juny de 2003, que aprova l'estructura dels gabinets del conseller i les retribucions del personal adscrit a aquests, en virtut de les facultats que m'atorguen els preceptes legals esmentats, resolc:
  
Article 1
  
Nomenar assessor de premsa en règim de personal eventual Víctor Mut Badenes, amb la retribució bruta anual equivalent a un lloc de treball classificat com a grup A, complement de destinació 26 i complement específic E049, segons el que preveu l'esmentat Acord del Consell de 27 de juny de 2003.
  
Article 2
  
El present nomenament tindrà efecte de 27 de juny de 2003.
Diari Oficial de la Generalitat Valenciana


Sumari del DOGV 4646, del 09-12-2003 (2003/13210)

DECRET 242/2003, de 5 de desembre, del Consell de la Generalitat, pel qual nomena sotssecretari de la Conselleria d'Economia, Hisenda i Ocupació, José Miguel Escrig Navarro.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4646

Data del DOGV
:   09-12-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/13991


Data del document
:   05-12-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Conselleria Economia, Hisenda i Ocupació

DECRET 242/2003, de 5 de desembre, del Consell de la Generalitat, pel qual nomena sotssecretari de la Conselleria d'Economia, Hisenda i Ocupació, José Miguel Escrig Navarro. [2003/F13034]
  
En virtut del que s'establix en els articles 21.a), 35.b) i 40 de la Llei 5/1983, de 30 de desembre, de la Generalitat, de Govern Valencià, i a proposta del conseller d'Economia, Hisenda i Ocupació, el Consell de la Generalitat, en la reunió del dia 5 de desembre de 2003, acorda nomenar sotssecretari de la Conselleria d'Economia, Hisenda i Ocupació José Miguel Escrig Navarro.
  
El present decret tindrà efectes des del dia de la seua publicació en el Diari Oficial de la Generalitat Valenciana.
  
València, 5 de desembre de 2003
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,
  
GERARDO CAMPS DEVESA
Diari Oficial de la Generalitat Valenciana


Sumari del DOGV 4573, del 26-08-2003 (2003/9539)

Informació pública de l'alternativa tècnica del programa d'actuació integrada del SUPOI-4 del planejament municipal d'Almassora.
--------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9539


Organisme emissor
:   Ajuntament d'Almassora

Tipus de document
:   Anunci

Informació pública de l'alternativa tècnica del programa d'actuació integrada del SUPOI-4 del planejament municipal d'Almassora. [2003/F9539]
  
Mitjançant el Decret d'Alcaldia de data 25 de juliol de 2003, s'ha resolt sotmetre a informació pública l'alternativa tècnica del programa d'actuació integrada del SUPOI-4 del planejament municipal, presentat per la mercantil Excavaciones Félix Angulo, SL. Aquesta alternativa tècnica està composta pel projecte d'urbanització. Així mateix se sotmet a informació pública el pla parcial modificatiu que s'hi adjunta i la desenvolupa.
  
S'anuncia aquesta informació pública el termini de la qual serà de 20 dies hàbils a partir de la publicació d'aquest anunci en el Diari Oficial de la Generalitat Valenciana. Dins d'aquest termini es podran presentar noves alternatives tècniques i consultar les actuacions realitzades, així com presentar les al·legacions que es consideren adients. Transcorregut aquest termini i durant els cinc dies hàbils següents es podran presentar proposicions juridicoeconòmiques per a dur a terme les alternatives tècniques presentades.
  
Finalitzat aquest últim termini, es procedirà a l'obertura de les proposicions presentades, el primer dia hàbil següent, excepte si és dissabte, que passarà a l'immediat hàbil següent.
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a l'inicial, el termini de 20 dies quedarà prorrogat per 20 dies més addicionals.
  
Totes les consultes podran ser objecte de consulta i al·legació per part dels interessats durant els 10 dies hàbils següents al d'obertura de les proposicions.
  
El lloc on poden ser consultats els documents indicats anteriorment és la Secció d'Urbanisme de l'Ajuntament d'Almassora, en dies hàbils i en horari de 08.00 a 14.00 hores. Així mateix, hauran de presentar les al·legacions i les alternatives i proposicions juridicoeconòmiques a l'Ajuntament d'Almassora.
Diari Oficial de la Generalitat Valenciana


Sumari del DOGV 4551, del 24-07-2003 (2003/8157)

Expedient número 273/2003. Subministrament d'infusors.
------------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/8157


Data del document
:   07-07-2003

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * licitació
    * material mèdic-quirúrgic
    * adjudicació de contracte administratiu

Expedient número 273/2003. Subministrament d'infusors. [2003/M8157]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Doctor Moliner. Porta Coeli, s/n, 46547 Serra (València). Telèfon 30 867 09 69, fax 96 160 21 25.
  
c) Número d'expedient: 273/2003.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament d'infusors.
  
c) Lots: 3.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.487 de 25 d'abril de 2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vuitanta-un mil quatre-cents vint-i-quatre euros i disset cèntims (81.424,17 EUR).
  
5. Adjudicació
  
a) Data: 30 de juny de 2003.
  
b) Contractista: Movaco, SA.
  
c) Nacionalitat: espanyola.
  
d) Import d'adjudicació: seixanta-dos mil cent seixanta-tres euros i trenta-sis cèntims (62.163,36 EUR).
Diari Oficial de la Generalitat Valenciana


Sumari del DOGV 4413, del 08-01-2003 (2003/72)

Informació pública de la convocatòria de l'Assemblea General de la Federació de Caixes Rurals Cooperatives de Crèdit Valencianes.
---------------------------------------------------------------------------------------------------------------------------------

### Dades del document

Número de DOGV
:   4413

Data del DOGV
:   08-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/72


Organisme emissor
:   Federació de Caixes Rurals Cooperatives de Crèdit Valencianes

Tipus de document
:   Anunci

Informació pública de la convocatòria de l'Assemblea General de la Federació de Caixes Rurals Cooperatives de Crèdit Valencianes. [2003/Q72]
  
El Consell Rector de la Federació de Caixes Rurals Cooperatives de Crèdit Valencianes va acordar convocar a totes les caixes rurals associades a l'Assemblea General, de conformitat amb el que s'ha establit legalment i estatutàriament, per al dijous dia 6 de febrer de 2003, a l'Hotel Olimpia, Mestre Serrano, 5, d'Alboraya (València), a les 11.30 hores en primera convocatòria i a les 12.00 hores, si s'escau, en segona, a fi de tractar els punts que componen el següent orde del dia:
  
1. Examen de la gestió social i aprovació, si és procedent, de les quotes i liquidacions del pressupost del passat exercici econòmic.
  
2. Aprovació del pressupost de l'exercici econòmic de 2003 i de les quotes que han de pagar les entitats associades.
  
3. Renovació reglamentària del Consell Rector.
  
4. Designació d'experts comptables verificadors de comptes independents per a l'exercici 2003.
  
5. Autoritzacions diverses.
  
6. Ton obert de paraules.
  
7. Aprovació de l'acta de la sessió o, si s'escau, designació de dos socis per l'Assemblea per a l'aprovació.
  
Nota
  
D'acord amb l'establit en els estatuts d'esta Federació i en la legislació vigent, els estats financers, l'informe sobre la gestió i els altres documents que s'han de sotmetre a la consideració de l'Assemblea estaran a disposició dels socis de la Federació de forma immediata i gratuïta al domicili social d'esta, situat a València, carrer de Guillem de Castro, 5, 5é, 9a, a partir de la convocatòria i fins a la realització d'esta.
  
València, 2 de gener de 2003.- El president: José Cantavella Vicent.